**OBRAZLOŽENJE UZ PRIJEDLOG I. IZMJENA I DOPUNA PRORAČUNA OPĆINE RUŽIĆ ZA 2022. GODINU**

**1. UVOD**

Temeljem odredbi Zakona o proračunu (144/21), uravnoteženje proračuna provodi se tijekom proračunske godine izmjenama i dopunama proračuna, prema postupku za donošenje proračuna. Prijedlog I. Izmjena i dopuna proračuna Općine Ružić za 2022. godinu izrađen je na temelju Zakona o proračunu i Uputa za izradu proračuna jedinica lokalne i područne (regionalne) samouprave za razdoblje 2022. – 2024. godine koje je donijelo Ministarstvo financija.

Proračun Općine Ružić za 2022. godinu s projekcijama za 2023. i 2024. godinu je donesen 11. prosinca 2021. godine i objavljen u „Službenom vjesniku Šibensko-kninske županije“ br. 19/21).

**2. OBRAZLOŽENJE I. IZMJENA PLANIRANIH PRIHODA/PRIMITAKA, RASHODA/IZDATAKA PRORAČUNA OPĆINE RUŽIĆ ZA 2022. GODINU**

Osnovno polazište za izradu Prijedloga I. Izmjena i dopuna proračuna Općine Ružić za 2022. godinu su ostvareni prihodi i primici te rashodi i izdaci do kraja lipnja 2022. godine i procjena ostvarenja istih do kraja 2022. godine.

Prihodi proračuna općine su: prihodi od poreza, prihodi od imovine, prihodi iz inozemstva i od subjekata unutar općeg proračuna, prihodi od upravnih i administrativnih pristojbi prihodi od prodaje proizvoda, robe i usluga, kazne i upravne pristojbe.

**2.1. PRIHODI I PRIMICI PRORAČUNA**

Ukupni prihodi i primici proračuna Općine Ružić za 2022. godinu izvornim Proračunom planirani su u iznosu od 9.936.500,00 kn, a I. Izmjenama i dopunama Proračuna u iznosu 9.110.469,00 kuna i višak prihoda iz prethodne godine u iznosu 1.127.832,00 kuna, ukupno 10.238.301,00 kuna.

Ukupni rashodi i izdaci proračuna Općine Ružić za 2021. godinu izvornim Proračunom planirani su u iznosu od 9.936.500,00 kn, a I. Izmjenama i dopunama Proračuna u iznosu 10.238.301,00 kuna.

2.1.1. PRIHODI POSLOVANJA

Ukupni prihodi poslovanja u 2022. godini su povećani za 7,8 % u odnosu na izvorni Proračun za 2022. godinu.

Kod poreznih prihoda došlo je do povećanja odnosno smanjenja iznosa planiranih izvornim planom, a I. Izmjenama su planirani prema polugodišnjem izvršenju prihoda i procjeni ostvarenja poreznih prihoda od kraja godine.

Pomoći iz inozemstva i od subjekata unutar općeg proračuna planiraju se u iznosu od 7.096.401,00 kuna, što predstavlja povećanje od 6,0% u odnosu na prethodni plan i to zbog prijeve na novi program zapošljavanja žena u razdoblju od šest mjeseci odnosno planirani su izdaci sukladno prijavi na projekt. Također su planirana sredstva iz Županijskog proračuna za uređenje stare škole u Mirlović Polju (45.000,00 kuna) kao i uređenje igrališta i okoliša kod škole Gradac (100.000,00 kuna).

Tekuće pomoći od izvanproračunskih korisnika (HZZ) su umanjena u odnosu na plan iz razloga što je planirano više zaposlenih, a odobrena su sredstva za tri korisnika koji su udovoljavali uvjetima financiranja.

|  |  |  |  |
| --- | --- | --- | --- |
| Prihodi | Proračun 2022. god. | I. Izmjene i dopune | Promjena % |
| 1 | 2 | 3 | 4=3/2 |
| |  | | --- | | **PRIHODI POSLOVANJA** |   **UKUPNO** | **8.451.500,00** | **9.110.469,00** | **7,8%** |
| Prihodi od poreza | 1.416.250,00 | 1.614.718,00 | 14,0% |
| Pomoći iz inozemstva i od subjekata unutar opće države | 6.695.900,00 | 7.096.401,00 | 6,0 |
| Prihodi od imovine | 121.350,00 | 181.350,00 | 49,40% |
| Prihodi od upravnih i administrativnih pristojbi, pristojbi po posebnim propisima i naknada | 218.000,00 | 218.000,00 | 0,00% |

**2.2 . RASHODI POSLOVANJA**

U tablici su prikazani rashodi poslovanja planirani izvornim planom i I. izmjenama i dopunama proračuna.

|  |  |  |  |
| --- | --- | --- | --- |
| Rashodi | Proračun 2022. god. | I.Izmjene i dopune | Promjena % |
| 1 | 2 | 3 | 4=3/2 |
| |  | | --- | | **RASHODI POSLOVANJA** |   **UKUPNO** | **5.189.500,00** | **5.661.702,08** | **9,1%** |
| Rashodi za zaposlene | 1.145.530,00 | 1.414.117,00 | 23,40% |
| Materijalni rashodi | 2.381.600,00 | 2.572.215,08 | 8,0% |
| Financijski rashodi | 20.000,00 | 20.000,00 | 0,00% |
| Pomoći dane u inozemstvo i unutar općeg proračuna | 756.000,00 | 726.000,00 | -4,00% |
| Naknade građanima i kućanstvima | 618.000,00 | 626.000,00 | 1,30% |
| Ostali rashodi | 268.370,00 | 303.370,00 | 13,0% |

Rashodi za zaposlene su povećani za 23,40 % iz razloga što smo prijavili novi projekt zapošljavanja žena i shodno prijavi planirali izdatke, također je povećan i planirani iznos plaće za zaposlene zbog povećanja osnovice za državne službenike i namještenike koja se, sukladno odluci primjenjuje i na zaposlene u općini.

U Programu javnih radova je uposleno troje radnika sa minimalnom plaćom u razdoblju od šest mjeseci.

U skupini materijalnih rashoda najveće povećanje je kod rashoda za energiju zbog povećanja cijene energenata. Također je došlo do preraspodjele nekih izdataka u okviru ove skupine.

Kod rashoda za pomoći dane u inozemstvo i unutar općeg proračuna je došlo do smanjenja kod sufinanciranja komunalnog redarstva. Naime, u prethodnom razdoblju ove proračunske godine nije došlo do potpisivanja ugovora pa se izdaci neće izvršiti u planiranom iznosu.

U skupini naknada građanima i kućanstvima došlo je do povećanja stavki kod rashoda za kućanske potrepštine za program „Zaželi“.

Kod donacije i ostalih rashoda Izmjenama se planira povećanje za donaciju DVD-u Ružić u iznosu 35.000,00 kn odnosno ukupan izdatak 130.000,00 kuna.

|  |  |  |  |
| --- | --- | --- | --- |
| Rashodi | Proračun 2022. god. | I.Izmjene i dopune | Promjena % |
| 1 | 2 | 3 | 4=3/2 |
| |  |  | | --- | --- | |  | **RASHODI ZA NABAVU NEFINANCIJSKE IMOVINE - UKUPNO** | | **4.747.000,00** | **4.430.000,00** | **-6,7%** |
| Rashodi za nabavu neproizvedene dugotrajne imovine | 150.000,00 | 0,00 | -100,00% |
| Rashodi za nabavu proizvedene dugotrajne imovine | 4.597.000,00 | 4.430.000,00 | -3,6 |

Rashodi za nabavu neproizvedene imovine umanjuju se u manjem postotku. Povećavaju se sredstva za Izmjene i dopune prostornog plana Općine (za 80.000,00 kuna), sredstva za uređenje škole Mirlović polje (za 45.000,00 kuna) i uređenje igrališta Gradac (za 100.000,00 kuna), a umanjuju se sredstva za izgradnju i uređenje nogostupa Gradac kao i staze do groblja Kljaci. Kako je Županijska uprava za ceste preuzela rješavanje imovinsko pravnih poslova oko nogostupa koji su u tijeku do kraja godine neće biti isplaćene nadoknade.

Rashodi poslovanja u programu komunalne infrastrukture i kapitalni projekti koji su izmjenjeni po I. Izmjenama i dopunama Proračuna analitički su prikazani u programima koji se nalazi u prilogu materijala za sjednicu.

U računu zaduživanja su prikazana sredstva namirenja iz državnog proračuna u iznosu 146.598,92 kuna, odnosno sredstva koja nisu bila dostatna na računu poreza u trenutku povrata za 2020. godinu.

Raspoloživa sredstva iz prethodne godine, odnosno višak prihoda iz 2021. godine je planiran u iznosu 1.485.000,00 kuna, a I. Izmjenama je smanjen planirani iznos na 1.127.832,00 kuna kako je i određeno Odlukom o rasporedu rezultata poslovanja za 2021. godinu. Naime, kod donošenja proračuna za 2022. godinu smo planirali temeljem ugovora odobrena sredstva Ministarstva regionalnog razvoja za financiranje projekta II. faze rekonstrukcije Vatrogasnog doma, a koja do kraja godine nisu bila uplaćena budući da ni investicija nije bila završena u prethodnoj proračunskoj godini (282.720,41 kuna). Također i sredstva LAG-a odnosno potpora za lokalni razvoj u sklopu inicijative LEADER za uređenje kulturnog centra Otavice nisu uplaćena u 2021. godini iako je investicija završena i plaćena vlastitim sredstvima (185.312,50 kuna).